《九月二十二日秋举失利出门用中相饯夜步河上留别》
宋代·陈渊

太平今日古无邻，触目郊原事事新。年少自应迷鼓吹，野人终是厌埃尘。

忘怀处世思同俗，有事关心不为身。药石有能医久痼，此生宁复怨垂纶。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。